Ford sendte derfor en offisiell forespørsel på en turboladet utgave av motoren, som kunne yte 180 hk i gateversjon og 300 hk i løpstrim. Cosworth svarte positivt, men med to forbehold. Motoren kunne ikke leveres med mindre enn 150 kW (204 hk) i gateversjon, og Ford måtte akseptere et minstekvantum på 15 000 motorer. Turners prosjekt hadde i utgangspunktet bare behov for ca. 5 000 motorer, men Ford aksepterte likevel betingelsene. De overskytende ca. 10 000 motorene ble senere en viktig grunn til at Ford senere valgte å bygge en firedørers Sierra Cosworth også. Motoren fikk betegnelsen Cosworth YBB.